మెదక్ జిల్లా
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల నిర్మాణం / పునర్య్వస్థీకరణ చేపట్టింది.అందులో భాగంగా మెదక్ జిల్లా పరిధిలో పునర్య్వస్థీకరణ ముందు ఉన్న 45 పాత మండలాలు నుండి 19 మండలాలుతో సంగారెడ్డి, 13 మండలాలుతో సిద్దిపేట కొత్త జిల్లాలుగా ఏర్పడగా,13 పాత మండలాలుతో మెదక్ జిల్లాను పునర్య్వస్థీకరించారు. అధికారికంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీచేసింది.
పునర్య్వస్థీకరణ తరువాత పాత మండలాలు 15 కాగా,మెదక్ జిల్లాల గ్రామాల నుండి వ.సంఖ్య16 నుండి 20 వరకు గలవి 5 కొత్తగా ఏర్పడిన మండలాలు. 
మెదక్ జిల్లా గుండా 2 జాతీయ రహదారులు వెళ్ళుచున్నాయి. 7వ నెంబరు జాతీయ రహదారి ఉత్తర-దక్షిణముగా వెళ్ళుచుండగా, 9వ నెంబరు జాతీయ రహదారి తూర్పు-పడమరలుగా పోవుచున్నది. ఇవే కాకుండా సంగారెడ్డి-నాందేడ్ రహదారి, హైదరాబాదు-కరీంనగర్ రహదారి, మెదక్-నిజామాబాదు రహదారి, మెదక్ - సిద్ధిపేట్ రహదారి జిల్లా గుండా వెళ్ళు ప్రధాన రహదారులు.జిల్లాలో మొట్టమొదటిసారిగా 1886లో రైలుమార్గము వేయబడింది. సికింద్రాబాదు నుండి వాడి వరకు వేయబడిన రైలుమార్గము జిల్లాలో దక్షిణ ఆగ్నేయములో కొంతదూరం జిల్లా నుండి పోవుచున్నది. ఇది కాకుండా వికారాబాదు-పర్లివైద్యనాథ్ మార్గం మరియు కాచిగూడ-మన్మాడ్ మార్గం జిల్లా గుండా వెళ్ళుచున్నది.
సోంపేట
సోంపేట, ఆంధ్ర ప్రదేశ్ రాష్ట్రములోని శ్రీకాకుళం జిల్లాకు చెందిన జనగణన పట్టణం.సోంపేట పట్టణ కేంద్రంలో ఆరు దశాబ్దాల క్రితం కెనడాకు చెందిన వైద్యులు డా.బెన్ గలీసన్ సేవా దృక్పధంతో ఏర్పాటు చేసిన ఆరోగ్యవరం కంటి ఆసుపత్రి ఉత్తరాంధ్రలోనే కంటి రోగులకు ఎనలేని సేవలందిస్తూ మంచి గుర్తింపు పొందినది. ఉచితముగా వైద్య పరీక్షలు కంటి ఆపరేషన్లు, అద్దాల సరఫరాతో పాటు ప్రత్యేక వైద్యశిబిరాలద్వారా పలు మారుమూల గ్రామాలకు వెళ్ళి సేవలందిస్తూ పేదలను ఆదుకోవడములో ముందడుగు వేస్తుంది. వైద్యరంగము విస్తరించిన ప్రస్తుత పరిస్థితులలో సైతము ఆంధ్రాలోని పలు జిల్లాలు, ఒరిస్సాకు చెందిన అనేకమంది కంటి రోగులు ఇక్కడ చికిత్స పొందున్నారు.
1939 లో మారుమూలగ్రామమైన సోంపేటలో డా.బెన్ గలీసన్ ఆసుపత్రిని ఏర్పాటు చేసారు. 1969 లో కంటి ఆసుపత్రిగా మార్పు చెంది "ఆపరేషన్ ఐ యూనివర్సల్" అనే అంతర్జాతీయ సంస్థ నేతృత్వములోకి చేరింది. 1969 నుండి 1978 వరకు డా.ఖోస్లే, 1978 నుండి 1994 వరకు డా.డేవిడ్ ,1997 నుండి 2006 వరకు డా.సుదీప్ రామారావులు విశేష సేవలందిచారు . ప్రస్తుతం డా.షీలా సూపరింటెండెంట్ గా సేవలు అందిస్తున్నారు.